Document ID: 32005R0695

RÅDETS FORORDNING (EF) Nr. 695/2005
af 26. april 2005
om ændring af forordning (EØF) nr. 1883/78 om almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (1), særlig artikel 2, stk. 3,
under henvisning til forslag fra Kommissionen, og
ud fra følgende betragtninger:
(1)
For de interventionsforanstaltninger, for hvilke der ikke er fastsat et beløb pr. enhed i forbindelse med en fælles markedsordning, er grundreglerne for EF-finansiering fastsat i forordning (EØF) nr. 1883/78 (2), bl.a. med hensyn til metoden for beregning af de beløb, der skal finansieres, finansieringen af udgifter som følge af tilvejebringelsen af de midler, der er nødvendige til opkøb af produkter ved intervention, vurderingen af de lagre, der skal overføres fra et regnskabsår til det næste, og finansieringen af udgifterne til de materielle operationer ved oplagring.
(2)
Efter artikel 5 i forordning (EØF) nr. 1883/78 skal medlemsstaternes renteudgifter i forbindelse med opkøb af produkter ved intervention finansieres af Fællesskabet efter en ensartet metode og rentesats.
(3)
Det kan i en medlemsstat forekomme, at den fornødne finansiering i forbindelse med opkøb af landbrugsprodukter ved offentlig intervention kun er mulig til rentesatser, der ligger betydeligt over den ensartede rentesats.
(4)
Hvis forskellen i rentesatserne i sådanne tilfælde er højere end det dobbelte af den ensartede rentesats for en given medlemsstat, bør der anvendes en korrektionsmekanisme. Forskellen bør dog delvis betales af den pågældende medlemsstat, for at den tilskyndes til at søge den billigste finansieringsmetode.
(5)
Anvendelsen af nævnte mekanisme bør være midlertidig og derfor kun gælde for regnskabsårene 2005 og 2006. Den bør have virkning fra begyndelsen af indeværende regnskabsår -
UDSTEDT FØLGENDE FORORDNING:
Artikel 1
Artikel 5, stk. 3, i forordning (EØF) nr. 1883/78 affattes således:
»Uanset stk. 1 kan Kommissionen for regnskabsårene 2005 og 2006, hvis en medlemsstats rentesats er højere end det dobbelte af den ensartede rentesats, med henblik på finansieringen af denne medlemsstats renteudgifter dække et beløb svarende til den ensartede rentesats forhøjet med forskellen mellem det dobbelte af sidstnævnte sats og medlemsstatens faktiske sats.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes for udgiftsforpligtelser, der er opstået fra den 1. oktober 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 26. april 2005.

Labels: 3
2
15